google/wiki40b huggingface dataset:
Føtalt alkoholsyndrom

Symptomer og ytre kjennetegn

FAS omfatter både fysiske og mentale skader på praktisk talt alle funksjoner i kroppen og hjernen. Barn med FAS blir ofte født for tidlig, har lav fødselsvekt og et lite, ujevnt hode med flatt ansikt, øyne som sitter langt fra hverandre, nese som står opp og tynn overleppe. De spiser og sover unormalt. Fysiske defekter på ytre og indre organer er vanlig. De kan dessuten ha dårlig motorikk og balansesans, svekket syn og hørsel. Barn med FAS er ofte hyperaktive og har konsentrasjonsproblemer, og får dermed ikke sjelden diagnosen ADHD. FAS kan i tillegg omfatte lærevansker, dårlig korttidshukommelse og manglende evne til å tenke logisk. Personer med FAS kan også ha dårlige sosiale og empatiske evner, og dermed få problemer når de er sammen med andre mennesker. Barn med FAS kan også ofte ha autisme, Aspergers syndrom eller ADHD med autistiske trekk.
Centromerita bicolor

Utseende

Centromerita bicolor er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Albertslund kommune

Lokalpolitikk

Ved kommunalvalget 15. november 2005 fikk Socialdemokratiet rent flertall med 11 av totalt 21 mandater. Ellers fikk Socialistisk Folkeparti tre mandater, Enhedslisten to mandater, Venstre én mandat, Konservative to mandater, og Dansk Folkeparti to mandater.
Slaget ved Carrickfergus i 1760

Slaget ved Carrickfergus fant sted i februar 1760 i Carrickfergus i Irland under Syvårskrigen En styrke på 600 franske soldater gikk i land kommandert av kaperen François Thurot og tok den lille garnisonen i byen og erobret borgen.
Da hendelsen ble kjent i Dublin ble en liten styrke dragoner sendt av hertugen av Bedford som feilaktig fryktet at det var et skinnsngrep for å trekke britiske styrker nordover, slik at den franske hovedstyrken kunne angripe Cork eller Dublin.
Thurot holdt byen i fem dager, og truet den nærliggende Belfast og krevde forsyninger og løsepenger. Da den lokale militsen under general Strode og en skvadron fra Royal Navy dukket opp utenfor kysten, sendte Thurot styrken sin til sjøs tilbake og forlot byen.

Ettervirkning

Thurot mistet livet i et sjøslag, men det at han hadde gått i land ipå fiendtleg jord ble hyllet i Frankrike og han ble en nasjonalhelt, dels fordi det han gjorde sto i skarp kontrast til inkompetansen som de franske marineoffiserene nylig hadde vist i slaget ved Quiberonbukta.
Leda og svanen i København

Leda og svanen i København var en skulptur plassert på en høy søyle i Københavns havnebasseng fra 1610 eller 1611 til 1795. Skulpturen var plassert rett ved tøyhusbassenget.
Leda og svanen kan sees allerede på Jan Diricksens prospekt av København fra 1611.
Monumentet ble til etter initiativ av Christian IV. Laurids de Thurah skriver feilaktig i Den Danske Vitruvius at skulpturen ble fraktet fra Kalmar til København som krigsbytte.
Søylen med monumentet på toppen var plassert på en kunstig sandgrunne, nærmest en liten øy i havnebassenget. Stedet var kjent som Havfruegrunden ettersom det var blitt rapportert et stort antall havfruer rett utenfor området ved tøyhuset.
Ettersom seilleden var blitt grunnere og trafikken i havnebassenget øket sto monumentet i veien og ble fjernet i 1795. Man vet ikke hvor det ble av, men  kort før 1900 skal det ha ligget i en hage på Frederiksberg Allé.
I 2009 ble det stilt opp en bronsekopi av Anne Marie Carl Nielsens «Havfrue» fra 1921 på Havfruegrunden.
Dumbefjorden

Dumbefjorden er en fjordarm av Åfjorden på øya Sula i Solund kommune i Sogn og Fjordane. Fjorden strekker seg 9 km rett sørover til gården Dumba innerst i fjorden. Fjorden har innløp mellom Bjørnholmen i vest og Rumpa i øst. Like innenfor innløpet stikker Austrefjorden sørøstover.
Fjorden har ingen bosetninger langs fjordsidene før den innerste kilometeren. I tillegg til Dumba ligger gårdene Eidvika og Heimdal der. Riksvei 606 går langs den innerste delen av fjorden.
SELENE

Selenological and Engineering Explorer (SELENE), også kalt Kaguya fra japansk: かぐや, er en japansk månesonde. Den ble skutt opp fra Tanegashima romsenter sør i Japan 14. september 2007. Sonden består av en modersonde som går i bane 100 km over overflaten og to mindre satellitter som går i polbane (kalt Okina og Ouna etter oppskyting).
Blant instrumentene er et HDTV-kamera med tre 2,2 megapixel CCDer. De første HDTV-bildene som SELENE returnerte var de første noen sinne fra månebane.
Samiske kommunenavn (Finnmark)

Samiske kommunenavn i Finnmark (fnr 20) angir kommunenavn i Finnmark fylke som har en alternativ samisk form. 
De samiske kommunenavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Finnmark fylke.
Halden Janitsjar

Halden Janitsjar er et musikkorps som ble stiftet i 1944 og holder til i Halden.

Om korpset

Halden Janitsjar ble stiftet 17. mai 1944, og het da "Halden Ungdomskorps". Dagens navn fikk korpset i 1966. Høsten 2010 hadde korpset et samarbeidsprosjekt med "Gla'blåsen", et annet korps i Halden. Etter endt samarbeid bestemte vi oss for å slå oss sammen, og vi har i dag et stort og flott korps.
Warewolf

Warewolf er en lavkode-utviklingsplattform for programvareutvikling  og integrasjon av skrivebordsapplikasjoner. Programmet er konstruert for å utføre vanskelige oppgaver som er repeterende og tung å utføre. Ved å benytte mikrotjenester, kan en bruker gjenbruke, manipulere og integrere Warewolf-tjenester langs ulike lokasjoner og med ange andre systemer, noe som gjør det enkelt å automatisere manuelle prosesser.
Afrikamesterskapet i friidrett 1984

Afrikamesterskapet i friidrett 1984 var det tredje Afrikamesterkapet i friidrett, det ble avviklet i Rabat i Marokko i perioden 12. til 15. august 1984.
Saaristoa firma

Utseende

Saaristoa firma er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Golfreglene

Golfreglene (Rules of golf) er et sett regler og definisjoner utformet av golfsportens to styrende organer, United States Golf Association (USGA) i USA og Mexico, og Royal & Ancient Golf Club of St. Andrews (R&A) i resten av verden. Reglene revideres hvert fjerde år, sist i 2016. En omfattende omstrukturering av golfreglene vil komme i 2019.

Bakgrunn

Den første kjente nedtegnelsen av et sett golfbestemmelser stammer fra 1744. Før en turnering i Leith utenfor Edinburgh, skrev klubben Gentlemen Golfers of Leith ned tretten regler, Articles and Laws in Playing at Golf. Denne klubben skiftet seinere navn til Honourable Company of Edinburgh Golfers. Klubbens neste regelrevisjon kom 1775. I mellomtiden hadde Society of St. Andrews Golfers gitt ut sine egne regler. Denne klubben, som seinere skulle bli Royal and Ancient Golf Club of St. Andrews, skrev ned sine første golfregler i 1754. I tillegg kom andre golfklubber ut med egne regler. Etter hvert var det likevel Royal and Ancient (R&A) og Honourable Company som ble klubbene de andre så til når det kom til golfregler. Først i september 1899 ble det utgitt et regelsett i Storbritannia som alle klubbene kunne forholde seg til, og det ble utgitt av R&A.
I USA ble The Amateur Golf Associaion of the United States stiftet desember 1894, men allerede påfølgende februar ble navnet endret til United States Golf Association. I 1897 hadde et regelutvalg kommet til at USGA skulle følge R&As 1891-revisjon med regeltolkninger av en eksekutivkomité i USGA. 
Fra revisjonen i 1984 har golfreglene bestått av 34 regler. I revisjonen av regelboken som gjelder fra 2019, er antallet regler redusert til 24. 
Norges Golfforbund står for håndhevingen av golfreglene i Norge. Den første norske oversettelsen kom i 1988
Stavanger bystyre 2015–2019

Stavanger bystyre fra 2015 til 2019 ledes av ordfører Christine Sagen Helgø (H) og varaordfører Bjørg Tysdal Moe (KrF)
Tussentunnelen

Navnestrid

Både navnet Tussentunnelen og Tustentunnelen blir brukt om tunnelen, men det korrekte navnet er Tussentunnelen. Årsaken til forvirringen er at området blir kalt både Tussen og Tusten av lokalbefolkningen. Man løste denne navnestriden ved å kalle tunnelen for Tussentunnelen, mens selskapet heter Tusten Tunnelselskap AS.
Utvidet presisjon

Utvidet presisjon refererer til tallformater for flyttall som gir en større presisjon enn grunnleggende formater. Utvidet presisjon støtter det grunnleggende formatet ved å minimalisere avrundinger og feil som skyldes unøyaktigheter i mellomliggende verdier.
Amandaprisen 1992

Amandaprisen 1992
Sportsrevyen

Sportsrevyen er et norsk sportsprogram som har gått ukentlig på NRK siden 1960. Programmet går på søndagskveldene og er et av de eldste eksisterende TV-programmene på NRK. 
Den første sendingen ble sendt 18. september 1960 med Jarle Høysæter og Oddvar Foss som programledere.
Xenochlorota

Utseende

En middelsstor, bredt oval, blank, rødlig metallskinnende skarabide. Dekkvingene har fine punktrader.

Levevis

Larvene lever i råtten ved.

Utbredelse

Slekten er utbredt i Mellom- og Sør-Amerika.
Ezubao

Ezubao er et kinesisk investeringsselskap etablert i 2014 som et datterselskap av selskapet Yucheng Group. Selskapet tilbød en nettbasert låneplattform.
I januar 2016 aksjonerte kinesisk politi mot Ezubao etter mistanke om at selskapet var et gigantisk pyramidespill av typen Ponzi-svindel. 21 personer ble arrestert og mistenkes for å ha bedratt nærmere en million investorer for totalt 65 milliarder kroner. Selskapet skal ha markedsført mange investeringsprosjekter på sine nettsider, men de aller fleste av disse viste seg å være falske.
Pengene som ble investert ble i stor grad brukt til privat luksus for eierne.
Kockumskranen

Kockumskranen er en cirka 140 meter høy kran oppført i 1973–74. Den var frem til 2002 Malmös vartegn og sto på Kockums tidligere verftsområde i Malmö, før den ble flyttet til et verft i Syd-Korea. Kranen var på det tidspunktet verdens største bukkran. Den har en løftekapasitet på 1500 tonn (dog ble det gjort et løft på 1560 tonn – en hel forskipsseksjon – som ble regnet som en prøvebelastning av kranen). Sporvidden er 175 meter og sporlengden i Malmö var 710 meter. 
I årene 1974 til 1985 arbeidet kranen på tre skift og nesten alltid også på lørdager og søndager. Seksjonene veide i gjennomsnitt fra 1200 til 1300 tonn. Seksjonene kunne "frivendes" i luften. Under dokkens eksistens ble det bygget cirka 75 fartøyer. Av disse var cirka 40 tankere på 250 000 og 350 000 tonn. Dessuten ble det bygget et stort antall spesialfartøyer. De to siste fartøyene som ble bygget var cruiseskip. Kranen ble solgt i begynnelsen av 1990-årene til Burmeister & Wain, som imidlertid gikk konkurs innen kranen ble flyttet. Siste gang kranen ble anvendt i Sverige var i 1997 for å løfte fundamenter til Øresundsbroens pyloner. 
I 2002 ble kranen demontert og skipet til Ulsan i Syd-Korea, etter at Hyundai Heavy Industries hadde kjøpt den for det symbolske beløpet av 1 amerikansk dollar. Kranen er i dag rødmalt med teksten "HYUNDAI" i hvitt og kalles av koreanerne på folkemunne for "Malmös tårer", da det sies at Malmös innbyggere gråt da de så den bli fraktet vekk.
Berlevåg havnemuseum

Innhold

Første etasje på museet inneholder tre båter, fiskeutstyr, kopi av en egnebu, litt om krigshistorien, arkeologiske utgravinger med mer. I andre etasje vises film om moloutbyggingen. Det vises også et rekonstruert bomiljø fra et fiskevær. Et av de andre bygningene på området er fra nyere tid og inneholder den gamle frakteprammen. Pramma ble brukt til å frakte folk og varer fra Berlevåg og ut til hurtigruteskipene og større fraktebåter, før stedet fikk dypvannskai. Besøkende kan gå ombord i pramma og se hvordan det var å bli fraktet ut i all slags vær. I lokomotivstallen har museet utstilt et lokomotiv. Det har riktignok aldri vært i bruk i Berlevåg, men er av samme type som ble brukt ved anlegget etter andre verdenskrig. Det er malt i sterke farger, for det var viktig at lokene var godt synlig i gatebildet for å hindre ulykker i å skje.

Moloutbygging i Berlevåg

Anlegging av fire moloer i fiskeværet har vært et langvarig prosjekt for å beskytte havna mot bølgene fra Nordishavet.  Den første moloen ble påbegynt i 1913, den siste var ferdig i 1975. For transport av stein ble det anlagt jernbane fra steinbruddene. Etter en storstorm i 1959 som raserte halvparten av Svartoksenmoloen, ble det tatt i bruk tetrapoder som ytterdekke på de to ytterste lange moloene.
Simon Rattle

Biografi

Rattle ble født i Liverpool, og studerte ved Liverpool College. Han lærte piano og fiolin, men hans tidlige arbeide med orkestre var som perkusjonist. Han ble innskrevet i Royal Academy of Music i London i 1971. Blant hans lærere der, var John Carewe. I 1974, året han tok eksamen, vant Rattle John Player Conductor-konkurransen. Etter å ha organisert og dirigert en fremføring av Mahlers 2. symfoni, mens han fremdeles studerte på akademiet, ble han fanget opp av musikkagenten Martin Campell-White, i Harold Holt Ltd (nå Askonas Holt Ltd.), som siden har administrert Rattles karriere. I 1980-81 studerte han engelsk språk og litteratur i St Anne's College, Oxford.

Utmerkelser

Rattle ble i 1987 utnevnt til kommandør av Order of the British Empire. I 1994 ble han utnevnt til Knight Bachelor og derved adlet. Han fikk da rett til å føre tiltaleformen sir foran sitt navn. Rattle ble i nyttårslisten for 2014 utnevnt til medlem av den britiske Order of Merit. Han fikk Léonie Sonnings musikkpris i 2013.
Nordvik (Nordland)

Nordvik er en tidligere kommune i Nordland. Nordvik var opprinnelig del av Herøy formannskapsdistrikt, men ble skilt ut 1. juli 1917. Kommunen hadde da 1 530 innbyggere.
1. januar 1962 ble Nordvik slått sammen med det meste av Dønnes, en del av Herøy (på Dønna) med 19 innbyggere, og en del av Nesna med 80 til den nye Dønna kommune. Nordvik hadde ved sammenslåingen 1293 innbyggere.
Vestli Håndball

Vestli Idrettslag har et håndballag som spiller i 2. divisjon på herresiden. Laget har grønne trøyer og hvite shortser, og trenes av Marinko Kurtovic.
Vestli spilte mange år i eliteserien i håndball for herrer, men ble i 2008 degradert til 3. divisjon grunnet dårlig økonomi. Vestli rykket enkelt opp og spiller nå i 2. divisjon.
Periplus Maris Erythraei

Periplus Maris Erythraei (gresk: Περίπλους τῆς Ἐρυθράς Θαλάσσης; «rundreise i Rødehavet») er en gresk nedtegnelse om en rundreise som beskriver navigering og handelsmuligheter fra romerske egyptiske havner som Berenike langs kysten av Rødehavet og andre langs Nordøst-Afrika og India. Teksten har blitt tilskrevet flere forskjellige tidspunkt mellom det 1. og det 3. århundret e.Kr., men det mest aksepterte tidspunktet er midten av det 1. århundret. Forfatteren er ukjent, men det er tydelig at det er en førstehånds beskrivelse av noen som kjenner til området er nesten unikt i å kunne gi nøyaktig innsikt i hva den antikke verden visste om landene rundt Indiahavet.
Selv om Erythraeihavet (gresk: Ερυθρά Θάλασσα) bokstavelig betyr «Rødehavet», inkluderte det for grekerne Indiahavet og Persiagulfen.

Tidspunkt og forfatterskap

Eb historisk analyse publisert av Schoff i 1912 snevret inn tidspunktet for teksten til år 60. Selv om det å snevre inn tidspunktet fra 1912 til et eneste år rundt 2000 år tidligere kan regnes som utrolig etter dagens standard, stemmer likevel år 60 godt med dagens anslag på en tid rundt midten av det første århundre. Schoff gir i tillegg en historisk analyse på tekstens opprinnelige forfatter og lander på den konkluasjon at forfatteren må ha vært en «greker i Egypt og romersk undersått». Etter Schoffs kalkulasjoner ville dette være på tiden til Tiberius Claudius Balbilus som tilfeldigvis også var egyptisk greker.
Schoff fortsetter med å bemerke at forfatteren ikke kunne ha vært en «svært utdannet mann» siden det «er beviselig fra hans jevnlige forveksling av greske og latinske ord og hans klønete og noen ganger ugrammatikalske sammensetninger». På grunn av «fraværet av beretning om reisen opp Nilen og gjennom ørkenen fra Koptos», foretrekker Schoff å plassere forfatterens hjemsted i «Berenike fremfor Alexandria». Schoff er uklar om hvilket «Berenike» han henviser til, og det finnes flere steder som het Berenike.
En merkelig ting som Schoff merker seg mens han oversetter fra den opprinnelige greske versjonen er at «teksten er så vag og usikker at [forfatteren] ser ut til å sitere noen andre, med mindre mye av denne delen av verket har gått tapt i kopieringen».
Renjägarens visor

Renjägarens visor er en musikkassett med Stefan Sundström, utgitt i 1989.
What You're Doing (Beatles-sang)

Teksten

Kjæresteparet Paul McCartney og Jane Asher slet med at McCartney helst ville ha en kone som var hjemmeværende med barn, mens han var på jobb. Asher holdt fast på sin skuespillerkarriere. Dette er muligens bakgrunnen til teksten hvor mannen i forholdet føler seg tilsidesatt av damen. Han sitter og venter på at hun skal bestemme seg for et eller annet. Han erklærer at dersom damen vil ha ekte kjærlighet, så er nettopp han den hun bør satse på.
«What You're Doing» starter med stortromme og tom tom, (og dette blir repertert mot slutten). Straks vokalen inntreffer, spiller Starr mer ordinært.

Innspilling

De startet opp innspilling av «What You're Doing» i Abbey Road Studios den 29. september 1964. Her ble syv tagninger festet til teip, men uten at de gjorde den ferdig med pålegg av eksempelvis vokal. Dagen etter spilte de inn tagning 8 – 11 hvorav den siste ble sett på som den foreløpige beste versjonen. Først 26. oktober kom de tilbake til den, gjorde om på arrangementet og spilte inn tagning 13 – 19. Trommer, bass, akustisk gitar og elektrisk gitar ble spilt inn på spor 1 og 2 av firespors teipen. George Harrison spilte det karateristiske gitarriffet. Vokal ble lagt på spor 3 av McCartney med hjelp av John Lennon (sistnevnte kun første ord i setningene). Lennon og Harrison la også på et kor. På spor 4 la McCartney på enda mer vokal samtidig som George Martin bidro med piano og Harrison med gitarsolo (spilt på hans 12-strengers Rickenbacker).

Annet

«What You're Doing» ble samplet sammen med «Drive My Car» og «The Word» på albumet Love (utgitt 20. november 2006). Tagning 11 fra 30. september er ikke offentlig utgitt, men har havnet på såkalte «bootlegs». Versjonen her går en smule kjappere med uforseggjort trommespill. Dessuten er Lennon med på vokal hele tiden, og harmoniserer McCartney med dypere stemme. Tagning 11 preges også av at Harrison bommer og fomler med sporadiske toner.
Friidrett under parapanamerikanske leker 2019

Friidrett under Parapanamerikanske leker 2019 i Lima i Peru ble arrangert på Villa Deportiva Nacional fra 24. til 28. august 2019.
Roskilde amt (1662–1793)

Roskilde amt var et dansk amt i perioden 1662–1793. Det ble avløst av Roskilde amt.
Chateau de Montifaud

Chateau de Montifaud er et konjakkhus.

Chateau de Montifaud i dag

Huset ledes i dag av Michel Vallet, femte generasjon i familien som driver huset. De har 75 hektar vinmarker som ligger i Grande Champagne og Petite Champagne, midt i det beste jordsmonnet i konjakkregionen. Takket være det magre jordsmonnet her får man små avlinger, men desto bedre kvalitet og konsentrasjon på konjakken. Chateau de Montifaud blander ikke konjakk fra disse to underområdene, men selger dem utelukkende hver for seg. Dette er for å kunne tilby det beste fra hvert underområde. 
Konjakkhuset lager kun konjakk fra egne vinmarker, og kjøper ikke inn fra andre. Til fatlagring brukes kun eik fra Limousin, og nesten utelukkende brukte fat. De nydestillerte konjakkene ligger kun ett år på nye fat før de flyttes over på gamle fat. Dette for at fatpreget ikke skal bli for dominerende. Dermed oppnår de runde, florale og fruktige konjakker, med lite alkoholstikk. 
Som et av ikke veldig mange konjakkhus har Chateau de Montifaud flere årgangskonjakker. Dette er ikke vanlig, fordi det er mye jobb å oppfylle kravene til å garantere for slike årganger. Tønnene må plomberes av BNIC, og kan kun åpnes sammen med en representant fra BNIC. I tillegg til konjakk har de også både rød og hvit Pineau des Charentes. Huset har et gody ry på seg for å lage konjakk med god kvalitet, og leverer konjakk som er lagret godt over det som er minimumskravene fra BNIC. Det kan også nevnes at Michel Vallet har vært president i BNIC en periode. 
Det at huset bruker benevnelsen "Chateau" er også et tegn på at de har historiske røtter (det er ikke et slott). Kun 14 av ca. 300 konjakkhus bruker denne benevnelsen, som er et privilegium som kun brukes av Konjakk-områdets eldste familier som fortsatt eier og driver sine konjakkhus.

Historie

Chateau de Montifaud ble grunnlagt i 1837 av Michel Vallets tipp-oldefar, Augustin Vallet. Huset har deretter gått i arv, til hhv. Pierre, Maurice, Louis og Michel Vallet. Michels sønn Laurent har siden år 2000 drevet huset sammen med sin far Michel, og vil nok senere overta gården. 
Huset har som tradisjon at hver gang en sønn overtar driften, settes det til side et parti med konjakk fra dette året, som kun skal selges av kommende generasjoner. I vinkjelleren med de eldste konjakkene, som for alle konjakkhus kalles Le Paradis, ligger fortsatt konjakk fra Pierre og Maurice sin overtakelse. Kun 8 flasker finnes fra Pierre Vallets arvegods. Den eldste konjakken de har for salg er en blandingskonjakk (ikke ren årgangskonjakk), der yngste bestanddel er fra 1904.
Plombering (våpen)

Plombering (deaktivering) av et skytevåpen er noe man gjør for å sette et skytevåpen ute av stand til å fungere. Det er forskjellige regler fra land til land om hvordan dette skal utføres. Noen land skal ha et sertifikat med hvert våpen, mens i andre land må man ha samlertillatelse for å eie plomberte våpen.